**Ministru kabineta rīkojuma projekta “Par studiju virziena “Informācijas tehnoloģija, datortehnika, elektronika, telekomunikācijas, datorvadība un datorzinātne” atvēršanu sabiedrībā ar ierobežotu atbildību “Biznesa augstskola Turība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
|  Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par studiju virziena “Informācijas tehnoloģija, datortehnika, elektronika, telekomunikācijas, datorvadība un datorzinātne” atvēršanu sabiedrībā ar ierobežotu atbildību “Biznesa augstskola Turība”” (turpmāk – projekts) paredz atvērt jaunu studiju virzienu, ņemot vērā to, ka sabiedrībai ar ierobežotu atbildību “Biznesa augstskola Turība” ir pieejami resursi jauna studiju virziena īstenošanai un tā atvēršana atbilst valsts attīstības prioritātēm. |

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Projekts ir izstrādāts:1) saskaņā ar Augstskolu likuma 55.2 panta trešajā daļā noteikto, ka pirms augstskola vai koledža iesniedz Akadēmiskās informācijas centram iesniegumu par studiju programmas licencēšanu jaunā augstskolas vai koledžas studiju virzienā, augstskola vai koledža iesniedz iesniegumu Izglītības un zinātnes ministrijā par jauna studiju virziena atvēršanu. Lēmumu par jauna studiju virziena atvēršanu attiecīgajā augstskolā vai koledžā pieņem Ministru kabinets, izvērtējis augstskolai vai koledžai pieejamos resursus un atbilstību valsts attīstības prioritātēm. 2) ņemot vērā to, ka sabiedrība ar ierobežotu atbildību “Biznesa augstskola “Turība”” 2017.gada 22.novembrī iesniegusi Izglītības un zinātnes ministrijā 2017.gada 21.novembra iesniegumu Nr.1.1.-07/3147, kurā lūdz atvērt sabiedrībā ar ierobežotu atbildību “Biznesa augstskola “Turība”” (turpmāk – Augstskola) jaunu studiju virzienu “Informācijas tehnoloģija, datortehnika, elektronika, telekomunikācijas, datorvadība un datorzinātne”. |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskola ir reģistrēta Augstskolu reģistrā 2000.gada 2.februārī, reģistrācijas Nr.3343800213.1997.gada 8.maijā Augstskola tika akreditēta. 2013.gadā Augstskolā uz sešiem gadiem tika akreditēti šādi studiju virzieni:- “Ekonomika”;- “Informācijas un komunikācijas zinātnes”;- “Tiesību zinātne”;- “Vadība, administrēšana un nekustamo īpašumu pārvaldība”;- “Viesnīcu un restorānu serviss, tūrisma un atpūtas organizācija”.Savukārt 2017.gadā Augstskolā uz diviem gadiem akreditēts studiju virziens “Iekšējā drošība un civilā aizsardzība”.Augstskola vēlas licencēt profesionālo bakalaura studiju programmu “Datorsistēmas”, pēc kuras apguves piešķirt profesionālo bakalaura grādu datorsistēmās un programmēšanas inženiera profesionālo kvalifikāciju. Minētā studiju programma atbilstu jaunam Augstskolas studiju virzienam “Informācijas tehnoloģija, datortehnika, elektronika, telekomunikācijas, datorvadība un datorzinātne”.Šobrīd studiju virziens “Informācijas tehnoloģija, datortehnika, elektronika, telekomunikācijas, datorvadība un datorzinātne” ir akreditēts 18 augstākās izglītības iestādēs. Līdzīgas studiju programmas īsteno septiņas akreditētas augstskolas:- Liepājas Universitāte – profesionālā bakalaura studiju programma “Informācijas tehnoloģija” ar piešķiramo grādu “profesionālais bakalaura grāds informācijas tehnoloģijā” un piešķiramo profesionālo kvalifikāciju “programmēšanas inženieris” vai “elektroniskās komercijas speciālists”;- Daugavpils Universitāte – profesionālā bakalaura studiju programma “Informācijas tehnoloģijas” ar piešķiramo grādu “profesionālais bakalaura grāds informācijas tehnoloģijās” un piešķiramo profesionālo kvalifikāciju “programmēšanas inženieris” vai “loģistikas struktūrvienības vadītājs”;- Rīgas Tehniskā universitāte – profesionālā bakalaura studiju programma “Datorsistēmas” ar piešķiramo grādu “profesionālais bakalaura grāds datorsistēmās” un profesionālo kvalifikāciju “programmēšanas inženieris”;- Latvijas Lauksaimniecības universitāte – profesionālā bakalaura studiju programma “Informācijas tehnoloģijas ilgtspējīgai attīstībai” ar piešķiramo grādu “profesionālais bakalaura grāds informācijas tehnoloģijās” un profesionālo kvalifikāciju “programmēšanas inženieris”;- sabiedrība ar ierobežotu atbildību “Ekonomikas un kultūras augstskola” – profesionālā bakalaura studiju programma “Informācijas tehnoloģijas” ar piešķiramo grādu “profesionālais bakalaura grāds datorzinātnēs” un profesionālo kvalifikāciju “programmēšanas inženieris”;- Rēzeknes Tehnoloģiju akadēmija – profesionālā bakalaura studiju programma “Programmēšanas inženieris” ar piešķiramo grādu “profesionālais bakalaura grāds informācijas tehnoloģijā” un profesionālo kvalifikāciju “inženieris programmētājs”;- Vidzemes Augstskola – profesionālā bakalaura studiju programma “Informācijas tehnoloģijas” ar piešķiramo grādu “profesionālais bakalaura grāds informācijas tehnoloģijās” un profesionālo kvalifikāciju “programmēšanas inženieris”.Saskaņā ar Augstskolu likuma 55.2panta trešo daļu, pirms augstskola vai koledža iesniedz Akadēmiskās informācijas centram iesniegumu par studiju programmas licencēšanu jaunā augstskolas vai koledžas studiju virzienā, augstskola vai koledža iesniedz iesniegumu Izglītības un zinātnes ministrijā par jauna studiju virziena atvēršanu. Lēmumu par jauna studiju virziena atvēršanu attiecīgajā augstskolā vai koledžā pieņem Ministru kabinets, izvērtējis augstskolai vai koledžai pieejamos resursus un atbilstību valsts attīstības prioritātēm. Ja Ministru kabinets pieņem lēmumu atvērt studiju virzienu augstskolā vai koledžā, augstskola vai koledža iesniedz Akadēmiskās informācijas centram iesniegumu par attiecīgajam studiju virzienam atbilstošās studiju programmas licencēšanu.Ministru kabineta 2015.gada 14.jūlija noteikumu Nr.408 “Studiju programmu licencēšanas noteikumi” 13.punkts nosaka, ka Izglītības un zinātnes ministrija iesniedz Ministru kabinetā tiesību akta projektu par jauna studiju virziena atvēršanu vai par atteikumu atvērt jaunu studiju virzienu augstskolā vai koledžā. Minētajam tiesību akta projektam pievieno Ekonomikas ministrijas, Pārresoru koordinācijas centra, Augstākās izglītības padomes, Latvijas darba devēju konfederācijas, Izglītības un zinātnes ministrijas un tās ministrijas, kuras kompetencei atbilst atveramais studiju virziens, viedokļus.Studiju virziena “Informācijas tehnoloģija, datortehnika, elektronika, telekomunikācijas, datorvadība un datorzinātne” atvēršanas Augstskolā mērķis ir nodrošināt apstākļus, lai Augstskola būtu tiesīga iesniegt licencēšanai studiju programmas, kas atbilst jaunajam studiju virzienam.Izvērtējot Augstskolai pieejamos resursus studiju virziena “Informācijas tehnoloģija, datortehnika, elektronika, telekomunikācijas, datorvadība un datorzinātne” īstenošanai, secināms, ka Augstskola gatavojas iesaistīt studiju virziena “Informācijas tehnoloģija, datortehnika, elektronika, telekomunikācijas, datorvadība un datorzinātne” īstenošanā 31 pasniedzēju ar pasniedzamajiem studiju kursiem atbilstošu augstāko izglītību. Līdz ar to secināms, ka studiju virziena īstenošanā iesaistāmo pasniedzēju kvalifikācija atbilst studiju virziena “Informācijas tehnoloģija, datortehnika, elektronika, telekomunikācijas, datorvadība un datorzinātne” īstenošanas vajadzībām.Augstskola jauno studiju virzienu plāno īstenot jau esošajās Augstskolas telpās, kurās ir pieejamas vairākas datorklases. Augstskolas auditorijas ir aprīkotas ar studijām nepieciešamo aprīkojumu. Augstskolas bibliotēkā ir nodrošināta informatīvā bāze arī par informācijas tehnoloģiju jautājumiem, kā arī Augstskola 2017.gada 25.septembrī noslēgusi līgumu ar Rīgas Tehnisko universitāti par bibliotēkas resursu izmantošanu studiju virziena “Informācijas tehnoloģija, datortehnika, elektronika, telekomunikācijas, datorvadība un datorzinātne” īstenošanas vajadzībām. Grāmatas Augstskolas bibliotēka ir pieejamas gan latviešu valodā, gan svešvalodās. Tāpat tiek abonēti arī dažādi periodiskie izdevumi. Augstskolai ir stabila finansiālā plūsma, līdz ar to būs iespējams veikt finanšu resursu ieguldījumus, nodrošinot katrai licencējamajai studiju programmai, ko Augstskola varētu uzsākt īstenot, nepieciešamās materiāltehniskās un informatīvās bāzes iegādi.Augstākās izglītības padome, Pārresoru koordinācijas centrs, Latvijas Darba devēju konfederācija un Ekonomikas ministrija atbalsta studiju virziena “Informācijas tehnoloģija, datortehnika, elektronika, telekomunikācijas, datorvadība un datorzinātne” atvēršanu Augstskolā, norādot, ka studiju virziens atbilst valsts attīstības prioritātēm un darba tirgus prognozēm.Izglītības un zinātnes ministrija atbalsta studiju virziena “Informācijas tehnoloģija, datortehnika, elektronika, telekomunikācijas, datorvadība un datorzinātne” atvēršanu Augstskolā, jo saskaņā ar Izglītības attīstības pamatnostādnēm 2014.-2020.gadam augstākās izglītības jomā tiek atbalstīta studiju programmu Eiropas Savienības valodās izstrāde un aprobācija. Līdz ar to Izglītības un zinātnes ministrija uzskata, ka jaunā studiju virziena atvēršana ar tajā licencējamo studiju programmu, ko paredzēts īstenot angļu valodā, atbilst noteiktajām prioritātēm. Kā arī informācijas tehnoloģijas ir viens no prioritārajiem izglītības virzieniem valstī, kuram atbilstošās studiju programmās tiek pakāpeniski palielināts piešķirto valsts finansēto studiju vietu skaits, jo pieprasījums pēc informācijas un komunikācijas tehnoloģiju speciālistiem turpina pieaugt.Piedāvājot studijas angļu valodā un piesaistot ārvalstu studentus un mācībspēkus, tiks veicināta augstākās izglītības internacionalizācija, līdz ar to tiks palielināts ārvalstu studējošo skaits Latvijā, kas ir viens no mērķiem Latvijas ilgtspējīgas attīstības stratēģijā līdz 2030.gadam un atbilst arī Latvijas Nacionālajā attīstības plānā 2014.-2020.gadam noteiktajam. Ņemot vērā minēto, secināms, ka studiju virziens “Informācijas tehnoloģija, datortehnika, elektronika, telekomunikācijas, datorvadība un datorzinātne” atbilst valsts attīstības prioritātēm un Augstskolai ir pieejami resursi studiju virziena “Informācijas tehnoloģija, datortehnika, elektronika, telekomunikācijas, datorvadība un datorzinātne” īstenošanai. |
|  3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
|  4. |  Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Augstskolu, kā arī uz potenciālajiem Augstskolas studējošajiem, kad Augstskola būs licencējusi studiju virzienam “Informācijas tehnoloģija, datortehnika, elektronika, telekomunikācijas, datorvadība un datorzinātne” atbilstošas studiju programmas. |
|  2. | Tiesiskā regulējuma ietekme uz tautsaimniecību un administratīvo slogu | Atverot studiju virzienu, Augstskolai būs tiesības iesniegt Akadēmiskās informācijas centram iesniegumus par jaunu studiju programmu licencēšanu studiju virzienā “Informācijas tehnoloģija, datortehnika, elektronika, telekomunikācijas, datorvadība un datorzinātne”. |
|  3. | Administratīvo izmaksu monetārs novērtējums |  Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
|  5. |  Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts nerada ietekmi uz valsts vai pašvaldību budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts nerada ietekmi uz tiesību normu sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts neskar Latvijas Republikas starptautiskās saistības. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Projekta izpildē būs iesaistīta Augstskola. |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
|  3. | Cita informācija | Nav. |

Izglītības un zinātnes ministrs Kārlis Šadurskis

Vizē:

valsts sekretāra vietniece –

Struktūrfondu departamenta direktore,

valsts sekretāra pienākumu izpildītāja Santa Šmīdlere

L.Upīte, 67047816

Linda.Upite@izm.gov.lv